kardosdrur/scandi-wiki huggingface dataset:
Grækenlands håndboldlandshold (herrer)

Grækenlands håndboldlandshold for mænd er det mandlige landshold i håndbold for Grækenland. Det repræsenterer landet i internationale håndboldturneringer. Det reguleres af Omospondia Heirosfairiseos Ellados. Da hovedstaden Athen Arrangerede Sommer-OL 2004 deltog Grækenland under Håndboldturneringen, og endte på en 6. plads ud af 12 hold. Dette var håndboldlandsholdets bedste placering. Grækenland deltog under VM 2005 i Tunesien og vandt blandt andet mod Frankrig. Håndboldlandsholdet endte på en 6. plads .

Resultater

VM 
 2005: 6.-plads

Sommer-OL 
 2004: 6.-plads

Kendte spillere 
 Spyros Balomenos (født 25. februar 1979, venstreback) – IK Sävehof
 Evangelos Voglis (født 17. december 1977) – Djurgårdens IF HF 
 Alexandros Alvanos
 Savas Karipidis
 Nikolaos Samaras
 Alexandros Vasilakis
 Georgios Chalkidis

Herrehåndboldlandshold
Landshold (herrer)
Gustav Wedell-Wedellsborg (1858-1939)

August "Gustav" Frederik Ferdinand Leopold baron Wedell-Wedellsborg (2. november 1858 i Serritslev ved Horsens – 10. februar 1939 i København) var en dansk officer.

Han var søn af baron Casper Wedell-Wedellsborg og hustru Georgine f. Rørstrøm, blev sekondløjtnant 1878, premierløjtnant 1881 og kaptajn 1895. Han var adjudant hos kong Christian IX 1902-06, blev oberstløjtnant og chef for 1. bataljon 1908. 1914 blev han chef for 2. Livgardebataljon og fik afsked 1918.

Han ejede Storegård, var kammerherre, Ridder af Dannebrog, Dannebrogsmand, bar Kong Christian IX's Mindetegn, Kong Frederik VIII's Mindetegn og Mindemedalje og bar flere udenlandske ordener.

Han blev gift 26. marts 1884 med Johanne Marie Perber-Slager (29. september 1863 på Amager – 12. april 1933), medbesidderinde af det Slagerske Fideikommis.

Kilder 
 Kraks Blaa Bog 1910
 Kraks Blaa Bog 1929
 Slægtsside

Eksterne henvisninger 
 

Landmænd fra Danmark
Baroner fra Danmark
Riddere af Dannebrog
Officerer fra Danmark
Gustav 3
Personer i Kraks Blå Bog (afdøde)
Danskere i 1800-tallet
Danskere i 1900-tallet
Kammerherrer fra Danmark
Gustav Wedell-Wedellsborg (1844-1923)

August "Gustav" Frederik baron Wedell-Wedellsborg (født 20. december 1844 på Hegnetslund, død 14. juni 1923 på Hellerupgård) var en dansk officer, far til Ernst Wedell-Wedellsborg.

Han var søn af baron, kammerherre Ferdinand Wedell-Wedellsborg og hustru Eleonore født komtesse Bille-Brahe, blev sekondløjtnant 1867 i rytteriet, premierløjtnant 1870 og ritmester 1881, blev oberstløjtnant 1896 og chef for Gardehusarregimentet 1897, oberst 1902 og tog afsked 1904.

Han ejede Hellerupgård, var viceformand i De danske Krigsinvaliders Selskab og blev formand for Det danske Travselskab 1910. Han var kammerherre, Ridder af Dannebrog, Dannebrogsmand og bar flere udenlandske ordener.

Han blev gift gift første gang 26. oktober 1879 i Berlin med Marie Engelhardt (6. marts 1843 i Berlin – 31. januar 1889 i Randers), datter af justitsråd, prøjsisk advokat Engelhardt, anden gang 27. juli 1898 i Lyngby Kirke med Olga Vett (15. april 1875 i Aarhus – 11. august 1958), datter at grosserer Emil Vett. Via dette ægteskab kom slægten Wedell-Wedellsborg ind i kredsen af ejere af Magasin du Nord.

Kilder 
 Kraks Blaa Bog 1910

Eksterne henvisninger 
 

Baroner fra Danmark
Riddere af Dannebrog
Kavaleriofficerer fra Danmark
Gustav 2
Personer i Kraks Blå Bog (afdøde)
Danskere i 1800-tallet
Danskere i 1900-tallet
Foreningsformænd fra Danmark
Kammerherrer fra Danmark
Gustav Joachim Wedell-Wedellsborg

Gustav Joachim baron Wedell-Wedellsborg (19. januar 1905 i Ostrup ved Esrum – 3. februar 1983) var en dansk forretningsmand.

Han var søn af kammerherre, hofjægermester, kgl. jægermester, skovrider, baron Ludvig Wedell-Wedellsborg og hustru Marie f. Lerche, blev student 1925, fik sin købmandsuddannelse i provinsen 1926-27 og blev ansat i Det Østasiatiske Kompagni 1928. Han var i dette firmas Bangkok filial 1929-33, i San Francisco filial 1934-39 og i New York filial fra 1940 til 1970.

Han var præsident for og medlem af bestyrelsen for The East Asiatic Company, Inc. New York, medlem af bestyrelsen for The American Transpacific Corp., N.Y., Scandinavian Airlines System Inc., N.Y. (alternerende formand), The Constitution Insurance Corp., N.Y., Carlsberg Agency Inc., N.Y., Danish American Trade Council, Inc. USA (æresformand), National Coffee Assoc. of USA, The East Asiatic Co. (Canada) Ltd., Vancouver, The West Indian Comp., Jomfruøerne. Vice president og Trustée for American Scandinavian Foundation, N.Y.; Trustée of University of the Andes Foundation, N.Y.; medl. af Board of Trade of Chicago, Board of Trade of Memphis, New York Produce Exchange, New York Cocoa Exchange, New York Coffee & Sugar Exchange Inc. (Member of Board of Governors); Cofounder of H Rudebeck & Co., Ltd.; London; repræsenteret for det danske Internationale Handelskammer vedr. FN. Commissioner General for Denmark Pavilion, 1964 New York World's Fair. Medlem af Explorers Club, N.Y.

Wedell-Wedellsborg var Ridder af 1. grad af Dannebrog og bar Christian X's Erindringsmedalje.

Han blev gift 14. juni 1938 i Memphis, Tennessee med Kathryn Maxine Alcott (født 16. december 1915 i Fordyce, Arkansas).

Kilder 
 Kraks Blå Bog 1957

Baroner fra Danmark
Riddere af 1. grad af Dannebrog
Gustav Joachim
Personer i Kraks Blå Bog (afdøde)
Erhvervsfolk fra Danmark
Danskere i 1900-tallet
Protecteur-klassen

Den canadiske Protecteur-klasse var en skibsklasse bestående af to skibe bygget til Royal Canadian Navy. Skibene er bygget til at kunne forsyne skibe i en flådestyrke med brændstof, proviant, vand, reservedele og ammunition til søs (Replenishment At Sea). Derudover havde skibene kapacitet til at tage sig af sårede mennesker samt muligheden for at kunne transportere militært personel og materiel for både hær og luftvåben.

Skibene var udrustet med fire pyloner hvorfra man kan overføre brændstof til skibene, samt 2 kraner med en maksimal kapacitet på 15 tons hver til overførsel af varer mellem skibene. Skibene var desuden i stand til at aftage spildevand og affald fra de skibe de betjener.

Oprindeligt var skibene udstyret med en 76 mm kanon. I forbindelse med Golfkrigen blev klassen udstyret med missilvildledningssystemer og ESM-system.

Kapacitet 
 13.036 tons brændstof
 506 tons flybrændstof
 352 tons tørlast
 300 tons ammunition

Skibe i klassen

Referencer

Kilder 
 Jane's Fighting Ships 2011 (digital version)

Eksterne links 

 hazegray.org: PRETECTEUR Class 
 naval-technology: Pretecteur Class Auxiliary Vessels 
 Royal Canadian Navy: Virtuel præsentering af klassen  
 Royal Canadian Navy: HMCS Protecteurs hjemmeside  
 Royal Canadian Navy: HMCS Preservers hjemmeside  

Krigsskibe fra Canada
Forsyningsskibe
Ludvig Wedell-Wedellsborg

Carl Hannibal Ludvig baron Wedell-Wedellsborg (12. december 1863 i Næstved – 10. februar 1948) var en dansk statsskovrider.

Han var søn af kammerherre, baron Gustav Wedell-Wedellsborg og hustru Louise født Bruun de Neergaard, blev forstkandidat 1887, skovrider ved statsskovene fra 1900 (1. Frederiksborg distrikt) og kgl. jægermester ved statsskovene fra 1911. Han var medlem af bestyrelsen for Østasiatisk Kompagni, censor ved forsteksamens 2. del og medlem af bestyrelsen for Kammerherre Eides Legat.
  
Wedell-Wedellsborg var Ridder af Dannebrog, Dannebrogsmand, kammerherre, hofjægermester, bar Kong Frederik VIII's Mindetegn og en række udenlandske ordener.

8. oktober 1897 ægtede han Marie Louise Henriette Lerche, datter af overretssagfører Ferdinand Lerche og Marie født Gulstad.

Kilder 
 Kraks Blaa Bog 1929

Eksterne henvisninger 
 

Statsskovridere fra Danmark
Jægermestre fra Danmark
Baroner fra Danmark
Personer i Kraks Blå Bog (afdøde)
Ludvig
Riddere af Dannebrog
Personer fra Næstved
Danskere i 1800-tallet
Danskere i 1900-tallet
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Hypnotic Brass Ensemble

Hypnotic Brass Ensemble er et amerikansk, street ensemble fra Chicago med ni medlemmer, hvor af otte af dem er sønner af jazzmusikeren Phil Cohran. Ensemblet består af otte messingblæsere og en tromme. 

De har medvirket på Gorillaz' Plastic Beach album.

Medlemmer 
 Gabriel Hubert ("Hudah") – trompet
 Saiph Graves ("Cid") – basun
 Tycho Cohran ("LT") – sousafon
 Amal Baji Hubert ("Baji" eller "June Body") – trompet
 Jafar Baji Graves ("Yosh") – trompet
 Seba Graves ("Clef") – basun
 Tarik Graves ("Smoov") – trompet
 Christopher Anderson ("360") – trommesæt
 Uttama Hubert ("Rocco") – baritone

Eksterne henvisninger 

Musikgrupper fra USA
Sousafon

En Sousafon eller Bastuba er et musikinstrument af messingblæserfamilien. Sousafonen hviler på skulderen af musikeren og har fremadrettet klangstykke.

Instrumentet blev opfundet i 1890'erne af John Philip Sousa.

Eksterne henvisninger 

Messingblæseinstrumenter
Paparazzi (sang)

Paparazzi er femte single fra den amerikanske sangerinde Lady Gagas andet debut album, The Fame. Sangen er skrevet af Lady Gaga og Rob Fusari, og blev frigivet på verdensplan i 5. juli 2009.

Hitliste

Referencer 

Singler fra 2009
Lady Gaga-sange
Olaus Petri

Olaus Petri (6. januar 1493 i Ørebro – 19. april 1552) var den mest fremragende af reformatorerne i Sverige, med det svenske navn Olof Pedersson.

Olaus Petri studerede i det mindste siden 1516 ved tyske universiteter og kom samme år til
Wittenberg, hvor han kom i nær forbindelse med Luther og blev en varm tilhænger af
denne. 1519 kom han tilbage til Sverige og var kansler hos biskop Matthias i Strängnäs, der
1520 gav ham Diakonindvielsen. Fra denne Tid daterer sig de første sikre Underretninger om
O. P.’s reformatoriske Virksomhed i Sverige; de store protestantiske Grundprincipper
fremtræder allerede nu hos ham. Paa Valgrigsdagen i Strängnäs 1523 blev Gustaf I opmærksom
paa O. P. og foranledigede, at han 1524 blev Sthlm’s Bys Sekretær, hvilket Embede han beklædte indtil 1531.

I dette Tidsrum prædikede O. P. livligt imod den gl. Kirke og begyndte
snart at udfolde en omfattende litterær Virksomhed i reformatorisk Øjemed. 1526 oversatte
han Ny Test. paa Svensk, et Arbejde, der blev af gennemgribende Bet. for sv. Kultur
overhovedet. Med Aar 1527 begynder O. P. en Virksomhed som Polemiker i religiøse
Stridsskrifter og veksler saadanne med Kanniken i Upsala Peder Galle og med den danske Povl
Helgesen. Aar 1529 antager O. P.’s Virksomhed saa at sige en mere positiv Karakter; det gjaldt
nu efter Vesterås Rigsdag, at give de nye kirkelige Forhold i Sverige et fast og bestemt Præg,
og O. P. forfattede nu bl. a. Kirkehaandbogen (Gudstjenestens Ordning), Postiller m. m. og udgav en Salmebog.

I den egentlige reformvirksomheds Periode brød O. P. personlig med den gamle Kirke ogsaa derved, at han, skønt Diakon, 1525
indgik Ægteskab. 1531 blev O. P. Kongens Kansler, og dermed er hans religiøse og
kirkelige Forfattervirksomhed i det væsentlige afsluttet. Som Kansler havde han ikke Held med
sig, og han afgik allerede 1533. Lidet synes han at have passet for Gustaf I’s hensynsløst
praktiske Politik, og Gustaf I sagde om ham, at han egnede sig til Kansler embedet »som en Ko til
at spinde Silke«. I de senere Aar af 1530’erne skrev O. P. sin særdeles fortjenstfulde
»Svenska Krönika«. Denne Sveriges Historie er grundet paa dybe Forstudier og udmærker sig ved
Skarpsyn og en for den Tid ret sjælden Upartiskhed (udgiven senest af J. Sahlgren 1917).

Forholdet til Gustaf var imidlertid blevet spændt Olaus Petri sympatiserede ikke med Gustaf I’s
kirkepolitiske Planer og Foranstaltninger — og 1539 anklagedes O. P. tillige med Laurentius
Andree for Højforræderi. De dømtes til Døden, men benaadedes, og Dommen over O. P.
har sikkert heller aldrig været bestemt til Udførelse. 1543 gjorde Kongen ham til Præst ved
Storkirken i Sthlm, men O. P. genvandt aldrig Gustaf I’s Tiltro. 1550 tryktes O. P.’s Drama
Tobiæ comedia, det første sv. Skuespil.

Eksterne henvisninger 

Reformatorer
Teologer fra Sverige
Svenskere i 1500-tallet
Laurentius Petri

Laurentius Petri henviser til flere personer, blandt andre:

 Laurentius Petri Nericius
 Laurentius Petri Gothus
Utterslev Kirke (Lolland)

Utterslev Kirke (Lolland) ligger på det vestlige Lolland og er et senromansk bygningsværk opført i 1200-tallet. Foruden kirkeskibet består den af et kor, et våbenhus mod syd og et tårn mod vest. Såvel korets som skibets loft er fladt bygget, mens det i apsisen er halvkuppelformet.

Altertavlen forestiller Opstandelsen og er malet af Anton Dorph. Døbefonten er udført i granit. Den billedudskårede prædikestol stammer fra 1600-tallet.

Eksterne kilder og henvisninger 
 Utterslev Kirke hos KortTilKirken.dk
 Utterslev Kirke hos danmarkskirker.natmus.dk (Danmarks Kirker, Nationalmuseet)

Litteratur 
 H. Weitemeyer: J.P. Trap, Kongeriget Danmark, Tredje Bind – Bornholms, Maribo, Odense og Svendborg Amter; København 1899 (tredje omarbejdede udgave)

Kirker i Lolland Kommune
Kirker i Lolland-Falsters Stift
Kirker i Maribo Amt
Hans Friedrich Wohlert

Hans Friedrich Wohlert (1703-18. Nov. 1779) var en dansk Kirurg. 
Han er født
i Kiel 29. Sept. 1703; kom tidlig til Kjøbenhavn, hvor han uddannedes
som Svend hos den ansete Operatør Henning Ditlev Claussen
og fungerede som Kirurg ved Hestgarden. I sidste Halvdel
af Trediverne foretog han en længere Studierejse, først til Berlin
- hvortil han ankom med Sikkerhedspas, for at han ikke ved
sin usædvanlige Legemshøjde skulde blive stukket ind i Preusserkongens
Garde – der fra til London og Paris. Ikke blot synes
han paa Rejsen at have studeret grundig, men han henledede
ogsaa i Paris den videnskabelige kirurgiske Verdens Opmærksomhed
paa sig ved sammen med en fransk Kirurg Puthod at indgive
et dristigt Forslag til det franske kirurgiske Akademi om Foretagelse
af Exartikulation af Laarbenet. Forslaget fik vel ingen direkte
praktisk betydning – Operationen var for vovelig – men mødte
dog megen akademisk anerkendelse.

Hjemkommen 1739 underkastede han sig strax med Glans
den kirurgiske Examen ved Simon Crügers nye Theater, tog derefter Del
i Undervisningen her og blev s. A. Regimentsfeltskær ved Hestgarden.
Ved Hofkirurg Mensings Død 1747 fik han dennes Stilling,
og som Hofkirurg faldt det i hans Lod 1750 at maatte foretage
den yderst vanskelige Operation hos Dronning Louise under
dennes dødelige Sygdom (indeklemt Navlebrok i Svangerskab). I
de følgende Aar arbejdede W. med megen Iver for Oprettelsen af
Frederiks Hospital, var Medlem af den i denne Anledning nedsatte
Kommission og senere en af de tilforordnede i Direktionen,
Som Læge blev han meget anset og afholdt af høje og lave,
vandt et stort Klientel og synes ogsaa at have besiddet
Personlighedens bedste Egenskaber. Unge lovende Lægevidenskabens
Dyrkere tog han sig af med varm Interesse og Utrættelighed, tog
ogsaa virksom Del i de da opdukkende mediko-kirurgiske Disputerselskaber,
men optraadte i øvrigt ikke litterært.

1767 tog W. Afsked som Hofkirurg, i det hans efterfølger
Kølpin afstod ham en Del af Gagen i Pension, og trak
sig tilbage til et ubemærket privatiserende Liv i Slesvig. Men sit
ansete Navn bevarede han ubeskaaret, hvorom det vidner, at han
1774 indvalgtes mellem de første Æresmedlemmer i det nye
medicinske Selskab, og at han, da det omtrent samtidig var paa Tale
at trepanere Christian VII paa Grund af dennes Hjærnesvaghed,
skjønt gammel, udpegedes som den, der skulde kaldes til Kjøbenhavn
til Foretagelse af Operationen. Han var vistnok ugift.

Kirurger fra Danmark
Danskere i 1700-tallet
Personer fra Kiel
Personer i Dansk Biografisk Leksikon
Letland ved de Paralympiske Lege

Letland har deltaget ved de Paralympiske Lege siden 1992, hvor Letlands Paralympiske Komité sendte et deltagerhold bestående af de to atletikudøvere Armands Lizbovskis og Aldis Šūpulnieks til Sommer-PL i 1992 i Barcelona. Dernæst udsendtes Aldis Šūpulnieks som Letlands eneste repræsentant ved dets debut ved Vinter-PL i 1994 i Lillehammer, hvor Šūpulnieks deltog i langrend. Letland har sendt deltagerhold til alle følgende Sommer-PL, mens landets deltagelse ved Vinter-PL i 1998 og 2002 udeblev, og der kun sendtes én enkelt deltager ved Vinter-OL i 2006, hvorefter Vinter-PL i 2010 heller ikke havde nogen deltagere fra Letland.

Deltagere fra Letland har i alt vundet ni paralympiske medaljer: to guldmedaljer, tre sølmedaljer og to bronzemedaljer. Alle disse medaljer er vundet under Sommer-PL, og igen alle i forbindelse med atletik.

Letland opnåede sin første paralympiske medalje i 2000 i Sydney, da  Aigars Apinis vandt bronze i både diskoskast og kuglestød (F52-kategorien). Den tredje medalje opnået ved legene i Sydney var også af bronze, ved Armands Lizbovskis i længdespring (F13). Dette var Lizbovskis tredje og sidste lege. I 2004 blev Aigars Apinis Letlands første paralympiske mester, da han vandt guld i diskoskast (F52), og samtidig fik en ny paralympisk rekord med et kast på 19,98 meter. Ved de samme lege tog Edgars Bergs sølvmedaljen i kuglestød og bronze i diskoskast (F35). I 2008 var Aigars Apinis og Edgars Bergs igen de eneste medaljetagere fra Letland. Apinis blev paralympisk mester med en ny verdensrekord på 20,47 meter, og sølv i kuglestød (F33/34/52), mens Bergs også vandt sølv i kuglestød (F35/36). Apinis er dermed forblevet den eneste paralympiske mester fra Letland til dato.

Medaljeoversigt

Sommer-PL

Vinter-PL

Kildehenvisninger 

Letlands deltagelse i Paralympiske lege
Paralympiske Lege
Vilhelm Wedell-Wedellsborg (1827-1914)

Vilhelm Ferdinand baron Wedell-Wedellsborg (født 6. december 1827 i Odense, død 3. august 1914 i København) var en dansk amtmand, bror til Gustav Wedell-Wedellsborg og far til bl.a. Karl Wedell-Wedellsborg.

Karriere 
Han var søn af generalløjtnant, baron Joachim Wedell-Wedellsborg og hustru Gregersine f. Juel, blev student (privat dimitteret) 1845, cand. jur. 1851, kancellist i Ministeriet for Hertugdømmet Slesvig 1852 og tog slesvigsk juridisk eksamen samme år. Han blev så herredsfoged i Husby og Nim Herreder 1853, blev konstitueret amtmand over Flensborg Amt i 1856, i hvilket embede han i 1861 fik fast ansættelse. Efter at han på grund af Slesvigs afståelse var blevet afskediget 1864, udnævntes han, der altid havde ord for at være en særdeles dygtig og nidkær embedsmand, 1867 til amtmand over Hjørring Amt og forflyttedes 1880 herfra til det tilsvarende embede i Frederiksborg Amt, hvor han virkede indtil sin afsked 1906.

Han blev 1871 fast formand for Overlandvæsenskammissionerne i Hjørring Amt, 1880 for Overlandvæsenskommissionerne i Frederiksborg Amt indtil 1906; 1876-80 og 1892-1906 medlem af  repræsentantskabet for forsikringsselskabet Danmark, 1905-10 af sammes bestyrelsesråd; 1897-98 formand for repræsentantskabet for Hillerød-Frederiksværk Jernbane.

1869 blev han kammerherre, 1878 Kommandør af 2. grad af Dannebrogordenen, 1887 Kommandør af 1. grad af samme orden og 1898 Storkors af Dannebrog. Han var tillige Dannebrogsmand og bar en række udenlandske ordener.

Han blev gift med Louise Marie Sophie født komtesse Schulin (27. december 1839 på Frederiksdal – 4. april 1904 i Hillerød).

Kilder 
 Kraks Blaa Bog 1910
 Danske Jurister 1736-1936.

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Baroner fra Danmark
Vilhelm 1
Storkors af Dannebrog
Danskere i 1800-tallet
Danskere i 1900-tallet
Personer fra Odense
Jurister fra Danmark
Amtmænd fra Danmark
Amtmænd fra Slesvig
Kammerherrer fra Danmark
Herredsfogeder fra Slesvig
Internationale Paralympiske Komité

Den Internationale Paralympiske Komité (IPC) er en international almennyttig organisation for atleter med handicap.

IPC blev grundlagt den 22. september 1989, for at "sætte paralympiske atleter til at opnå sportslig kvalitet og inspirere og begejstre verden". De organiserer i dag blandt andet Paralympiske lege. Organisationen er sammensat af repræsentanter fra 170 nationale paralympiske komitéer. Hovedkvarteret er placeret i Bonn i Tyskland.

Kildehenvisninger

Eksterne henvisninger 
 Officiel hjemmeside 

Handicapidræt
Sportsorganisationer
Internationale organisationer
Etableret i 1989
Paralympiske Lege
Ulvophyceae

Ulvophyceae er en klasse af Grønalger med både saltvands- og ferskvandsarter. En del af arterne er overmåde almindelige og visse optræder i så stort antal at de betragtes som "ukrudt".

Morfologi 
Arterne kan være både encellede, eller simple eller forgrenede thalli. Den mest almindelige form er uforgrenede filamenter, der vokser ved simpel og tilfældig deling af celler. Livscyklus er diploid, så der er fritlevende gametofytter og sporofytter. Disse to faser kan være den samme form (isomorfe) eller forskellige (heteromorfe). Andre grønne alger grupper har især én haploid cyklus.

Grønalger
Joen Danielsen

Jógvan Danielsen (dansk Joen Danielsen, kaldet Kvívíks Jógvan og Kvívíkar-Jógvan) (11. juni 1843 i Kvívík, Færøerne – 2. maj 1926 i Gjógv) var en færøsk digter, en af de første som skrev digte på færøsk. Han voksede op i Kvívík samtidig med Jóan Petur Gregoriussen, som også blev en kendt digter på Færøerne. Mens de voksede op var V.U. Hammershaimb præst i Kvívík. Der var ingen skole der, men Kvívíks Jógvan lærte sig selv at læse ved at låne bøger fra Hammershaimb. V.U. Hammershaimb er det færøske skriftsprogs fader, hans retskrivnignsregler har været brugt siden 1856, dog var der en sprolig strid specielt blandt færøske studenter i København, men Hammershaimb's retskrivningsregler, som bl.a. indebærer brugen af bogstavet ð er stadig i brug. Kvívíks Jógvan digtede mest viser og folkelige sange – helst sådanne, som egnede sig til den færøske dans. Han var selv en fremragende forsanger og danser. Han udgav bogen "Yrkingar" i 1926, hvor bl.a. balladen Kópakvæðið (Sælvisen) er med. Han har også skrevet nogle digte på dansk, bl.a. Velkomsthilsen til Kong Frederik VIII og to digte om alvorlige ulykker på havet, hvor flere mænd mistede livet, det ene, Om alt det kors vi lide, var om "Skaðagrindin" i Sandvík, en grindefangst som skete den 13. februar 1915, og som ikke gik som det skulle, der kom en stor bølge og kæntrede to både, det skete inde i vigen, men mændene kunne ikke svømme og 14 af 15 druknede.

Forfatterskab

Publiceret 

 1926 - Jógvan Dánialsson (Kvívíkar-Jógvan): Yrkingar (Digte og Ballader, på færøsk):
 Nú komin er mín lívskvøldarstund
 Jólasálmur
 Páskasálmur
 Kvæðið um skapanina
 Kópakvæðið
 Lýð á ljóðið
 Føroya málið
 V. U. Hammershaimb
 Frælsiskvæði (Fríheitskvæði)
 Ránsmannavaldið í Føroyum
 Trolaratátturin
 Fólkatingsvalið 1903
 Valkvæði
 Heilsa til Fríðriks 8nda
 Songur um kríggið 1914
 Til fólkafundin á Eiðisskarði hin 13 juli 1919
 Kvæði til Føroya dans

Andre digte 

 Føroya háskúli (Fuglaframi 11. juni 1901)
 Til ein fund í Føroyingafelagnum í Keypmannahavn (Fuglaframi 27. august 1901)
 Løgtingsins hálvthundrað ára dagur, 29. juli 1908 (Varðin 8. vol. 1928)
 Heilsa til Noregs. (Varðin 8. vol. 1928)
 Við Stevnuvál. (Læst højt til et "folkemøde" (fólkafund) den 6. juli 1913. Ikke udgivet)

Digte skrevet på dansk 

 Velkomsthilsen til Kong Frederik VIII
 Om alt det kors vi lide. (Om ulykken i Sandvík, som skete under et grindedrab, hvor to både kæntrede i 1915 og 14 mænd døde, "skaðagrindin".)
 Jeg begynde vil en sang
 Nu længes fluks min matte krop
 Nu vil jeg her begynde. (Om ulykken, da en slup fra Klaksvík, Kristina, forliste i 1920)

Referencer

Eksterne henvisninger 
 Kvívíks-Jógvan
 Kópakvæðið 

Digtere fra Færøerne
Sangskrivere fra Færøerne
Personer fra Strømø
Letlands Paralympiske Komité

Letlands Paralympiske Komité (; forkortet LPK) er den nationale lettiske organisation ansvarlig for Letlands deltagelse i forbindelse med international handicapidræt. LPK er medlem af den Europæiske Paralympiske Komité, som er medlem af den Internationale Paralympiske Komité. Præsident for LPK er kørestolsbasketballspilleren Daiga Dadzīte, vicepræsident er atletikudøveren Aigars Apinis og generalsekretær er kælkhockeyspilleren Andris Ulmanis.

Den lettiske paralympiske bevægelses oprindelse kan spores tilbage til 1984, hvor Jānis Ilus sammen med tankefrænder grundlagde sportsklubben Optimists. LPK har siden 1992 været ansvarlig for Letlands deltagelse ved de Paralympiske Lege, hvilket har medført, at Letland har vundet i alt ni medaljer ved de Paralympiske Lege.

Kildehenvisninger 

Handicapidræt
Paralympiske Komite